ДО

Д–Р ГЕОРГИ ГЕЛЕВ

ДИРЕКТОР НА ЦСМП СОФИЯ

Уважаеми д-р Гелев,

Във връзка с докладван от Вас в телефонен разговор проблем с експлоатацията на системата за графици в ЦСМП София, на 16.12.2016 г. извърших лично посещение на място в отдел графици.

Бяха ми докладвани следните проблеми:

1. Рекапитулацията на брой екипи за ЦСМП не е вярна. Изчисленият от системата брой екипи е по-малък от изчисления от персонала.
2. Служители се появяват по два пъти в разпечатка на дневен график, което увеличава броя на екипите.
3. Служител с прекратен договор през 2016 г. се появява в разпечатка на месечен график за м. 01.2017 г.
4. В разпечатката за месечен график за ЦСМП не се оцветяват неработните дни, както в разпечатката за филиалите на ЦСМП.

След извършената проверка Ви уведомявам за статуса на докладваните проблеми:

1. В изчисленията на системата относно максималния брой екипи грешки не се наблюдават – т.е. системата изчислява съобразно въведените в нея данни. Възможно е да се допуска от служителите медицински сестри, които не са отбелязани като имащи право да водят екип, реално да съставят екип. Ако в системата се смени съответната длъжност на тези медицински сестри изчисленията ще бъдат правилни.
2. Извършената проверка установи служители които са назначени в по два екипа едновременно. Също така се установи наличието на дублирани екипи (например два екипа с №18). Това от гледна точка на системата е допустимо и желано поведение, поради възможността операторите на системата да определят живота на екипа от дата до дата (например в средата на месеца някой излиза в отпуск и е заместен от друг човек до края на месеца). В конкретния случай не са били зададени дати и системата е приела, че двата екипа съществуват едновременно. Това също е желано поведение от гледна точка на факта, че има служители които дават само нощни или само дневни смени, като един екип се изгражда например от шофьор и двама различни лекари за нощна и дневна смяна. В конкретния случай е установено неправилно управление на екипите, при което за системата са подадени неверни данни. За избягване на подобни ситуации за напред ще добавим специални проверки и уведомяващи съобщения, които да подсещат операторите за причината за дублирането.
3. Служителя е бил включен в екип, въпреки че договора му е бил прекратен, вероятно поради грешка в системата. Тази грешка ще бъде анализирана и отстранена. Държа да отбележа, че служителя се е появявал с празен график и неговото присъствие не е нарушило по никакъв начин изчисленията на рекапитулациите на звеното.
4. На 19.12.2017 г. оцветяването ще бъде добавено.

Като обобщение на възникналите проблеми искам да ви напомня, че от 01.07.2016 г. до момента в отдел графици на практика има 100% текучество на персонала. Нито един от служителите, които в момента са в отдела не е участвал в съставянето на заданието на системата за графици. Това води до увеличен брой грешки при експлоатацията на системата, увеличен обем на поддръжката и генериране на допълнителни функционални изисквания.

Прилагам списък на по-сериозните подобрения и промени въведени след 01.09.2017 г.:

* Добавена възможност за командироване на служители от един филиал в друг, които автоматично да се появяват в дневните разпечатки на филиала в който са командировани.
* Добавена възможност за разпечатване на месечните графици във формат А3 и А4, с различно оформление.
* Промяна в начина на генериране на рекапитулации за месечните графици за филиалите на ЦСМП София.
* Промяна в начина на генериране на рекапитулации за месечните графици за ЦСМП София.
* Промяна в начина на генериране на рекапитулации за поддържащите звена на организацията.
* Промяна във визуализацията и в разпечатките на графици за служители даващи дежурства извън собствената си смяна.

При извършване на гореспоменатите промени в някои случай в системата са възниквали грешки, които са били своевременно отстранявани след тяхното установяване.

Искам да Ви уверя, че екипа ни ще продължи да поддържа и развива системата без това да представлява допълнителен разход за организацията, за да разполагате с продукт отговарящ максимално на специфичните нужди на служителите в ЦСМП София.

С Уважение,

Иван Евгениев

Ръководител на лаборатория Съвременни системи за управление

Технически Университет София